Puteri Lilibet dari Sussex

Lilibet Diana Mountbatten-Windsor (lahir 4 Jun 2021) ialah ahli keluarga diraja British. Beliau ialah anak perempuan kepada Putera Harry, Duke Sussex, dan Meghan, Duchess Sussex. Beliau ialah cucunda kepada Raja Charles III dan berada pada kedudukan ketujuh dalam barisan pewarisan takhta British.

 Kelahiran, keluarga dan masa bayi 
Lilibet Diana Mountbatten-Windsor dilahirkan Hospital Santa Barbara Cottage di Santa Barbara, California, pada 4 Jun 2021 pada pukul 11:40 PDT (18:40 UTC). Kelahiran beliau serta namanya diumumkan dua hari kemudian. Beliau dinamakan bersempena nenda moyang sebelah bapanya, Ratu Elizabeth II, yang dipanggil "Lilibet" oleh keluarganya.. Beliau juga dinamakan bersempena nenda sebelah bapanya, Diana, Puteri Wales. Nama panggilannya ialah "Lili". Beliau mempunyai seorang abang, Archie.

Mountbatten-Windsor mempunyai keturunan daripada keluarga diraja British iaitu melalui bapanya, dan mempunyai keturunan bercampur-campur kerana memiliki keturunan Afrika dan Eropah melalui ibunya. Beliau mempunyai dua kewarganegaraan Amerika Syarikat dan United Kingdom. Walaupun Frogmore Cottage di Home Park di Istana Windsor ialah kediaman rasmi Duke dan Duchess Sussex di United Kingdom, keluarga itu tinggal terutamanya di Montecito, California.

Pada Disember 2021, gambar pertama Mountbatten-Windsor telah dikeluarkan kepada umum sebagai kad Krismas daripada ibu bapanya.

Mountbatten-Windsor bertemu dengan nenda moyangnya Ratu Elizabeth II dan nendanya Raja Charles III (pada ketika itu Putera Wales) secara peribadi buat kali pertama apabila keluarga itu pergi ke London untuk Jubli Platinum Elizabeth II pada Jun 2022.

 Terasul, gelaran dan pewarisan 
Mountbatten-Windsor berada dalam kedudukan ketujuh dalam barisan pewarisan takhta British (kelapan pada masa kelahirannya) dan merupakan individu tertinggi dalam barisan pewarisan semasa yang dilahirkan di luar negara.

Selepas nendanya Raja Charles III naik takhta pada 8 September 2022, beliau juga secara sah menjadi puteri United Kingdom. Kelayakan ini datang daripada surat paten yang dikeluarkan oleh Raja George V pada tahun 1917, yang menyatakan bahawa anak-anak kepada anak-anak lelaki kepada mana-mana raja United Kingdom “akan mempunyai dan pada setiap masa memegang dan menikmati gaya, gelaran atau sifat Duli Yang Teramat Mulia dengan mereka bersama martabat tituler putera atau puteri mereka.” Seperti halnya dengan abangnya, Archie, tidak pasti sama ada beliau akan menggunakan gelaran itu, sekurang-kurangnya semasa tinggal bersama ibu bapanya di Amerika Syarikat.

 Rujukan 

Kategori:Kelahiran 2021
Kategori:Orang hidup
Kategori:Kerabat Windsor
Kategori:Keluarga Charles III